Departamenti i Shtetit, përpjekje për të luftuar keqinformimet rreth Amerikës
Një faqe interneti merr përsipër të luftojë informacionet e rrema për Shtetet e Bashkuara
Sipas faqes së internetit të Departamentit të Shtetit, keqinformimi përfshin legjenda urbane, teori komplotesh dhe keqinformime të qëllimshme. Për shembull, një legjendë urbane e hedhur poshtë nga kjo faqe interneti thoshte se amerikanët dhe evropianët po rrëmbenin fëmijë nga Amerika Latine dhe vende të tjera dhe po i mbysnin ata për të shfrytëzuar organet e tyre për transplantime. Teori të tjera komplotesh të hedhura poshtë nga Departamenti i Shtetit thonë se Shtetet e Bashkuara kishin marrë pjesë në vrasjen e ish kryeministrit të Libanit, Rafik Hariri, dhe se kishin pasur dijeni për cunamin që përfshiu Azinë Jugflindore vitin e kaluar. Kjo mënyrë e të menduarit nuk është as i ri e as spcifik për asnjë rajon të veçantë të botës. Shumë analistë thotë se kjo është rrjedhim i shumë fajtërove, duke filluar nga natyra njerëzore e deri te politikat rajonale. Ehsan Ahrari, ekspert në luftën informative, thotë se keqinformimi ndodh për arsye të rolit të madh që kanë Shtetet e Bashkuara në arenën ndërkombëtare. Analistë të tjerë thonë se keqkuptimet kulturore ushqejnë teoritë e komploteve, kurse dallimet në politikën e jashtme midis Amerikës dhe vendeve të tjera luajnë rol në formimin e pikëpamjeve të njerëzve. Ish-ndihmës sekretari i shtetit, Edward Walker, i cili shërbeu në administratën e presidentit Clinton, thotë se një rol të rëndësishëm luajnë edhe keqkuptimet. Ambasadori Walker, i cili tani është president i Institutit për Lindjen e Mesme në Washington, shton se keqinformimi shpesh bazohet në komunikime dhe paragjukime të gabuara ndërmjet kulturave. Në luftën kundër terrorizmit, disa analistë sygjerojnë se këto keqkuptime po ndihmojnë rritjen e ndjenjave antiamerikane në botë, sidomos në radhët e fraksioneve që urrejnë Shtetet e Bashkuara. Por kjo mënyrë e të menduarit, thotë analisti Ahrari, është e përhapur si në shoqëritë demokratike ashtu edhe në shoqëritë në zhvillim. Analistë të tjerë thonë se njerëzit kanë prirjen të jenë më skeptik kur ndodhin ngjarje të mëdha. Një shmebull janë teoritë për komplot pas vrasjes së presidentit Kennedy apo pas sulmeve terroriste të 11 shtatorit. Për t’u bërë ballë keqinformimeve, shumë analistë sygjerojnë se mund të jetë i nevojshëm një rishikim i politikës së jashtme amerikane. Disa propozojnë një fushatë më të ashpër publike për tu përballur me luftën ideologjike. Të tjerë, përfshirë ish ambasadorin Walker, thonë se faqja e re e internetit të Departamentit të Shtetit është një fillim i mirë. Disa analistë besojnë se ndërtimi i mardhënieve të mira me vendet e tjera mund të ndihmojë në tejkalimin e dyshimeve dhe dallimin e fakteve nga trillimet. Por përfundimisht, shumica pranojnë se komplotet dhe legjendat janë rrjedhime rë hamendjes njerëzore dhe do të ekzistojnë përgjithmonë.